ESSO เผยงบ Q3/59 ขาดทุนลดลง 73% มาที่ 433.49 ลบ.
ESSO เผยงบ Q3/59 ขาดทุนลดลง 73% มาที่ 433.49 ลบ. จากปีก่อนขาดทุน 1.67 พันลบ. เหตุต้นทุนขายลดลง-ผลขาดทุนสต๊อกน้ำมันน้อยกว่าปีก่อน ขณะที่ 9เดือนแรกมีกำไรอยู่ที่ 4.21 พันลบ. เพิ่มขึ้น 238% จากปีก่อนมีกำไร 1.25 พันลบ.
11 พ.ย. 2559

บริษัท เอสโซ่ (ประเทศไทย) จำกัด (มหาชน) หรือ ESSO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีขาดทุนสุทธิ 433.49 ล้านบาท หรือขาดทุนสุทธิ 0.13 บาทต่อหุ้น ลดลง 74% จากช่วงเดียวกันของปีก่อนขาดทุนสุทธิ 1.67 พันล้านบาท หรือขาดทุนสุทธิ 0.48 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนลดลงเนื่องจากบริษัทมีต้นทุนขายลดลง หลังลดจำนวนสถานีบริการน้ำมัน และผลขาดทุนสต๊อกน้ำมันน้อยกว่าปีก่อน
ขณะที่ ผลการดำเนินงานช่วง 9 เดือนแรกมีกำไรสุทธิ 4.21 พันล้านบาท หรือ 1.22 บาทต่อหุ้น เพิ่มขึ้น 238% จากช่วงเดียวกันของปีก่อนที่มีกำไรสุทธิ 1.25 พันล้านบาท หรือ 0.36 บาทต่อหุ้น